
Grad Osijek, F. Kuhača 9, 31000 Osijek, OIB: 30050049642, zastupan po gradonačelniku Ivanu Vrkiću (u daljnjem tekstu: Naručitelj) 
i
______________________________________________________,OIB: ______________, 
zastupan po _________________________ (u daljnjem tekstu: Izvršitelj)
zaključili su dana _______________ godine

U G O V O R
o pružanju usluga stručnjaka za identifikaciju projekata i shema/analize stanja na području urbane aglomeracije Osijek
Članak 1.
Ovaj ugovor sklapa se na temelju provedenog postupka prikupljanja ponuda usluga stručnjaka za identifikaciju projekata i shema/analize stanja na području urbane aglomeracije Osijek,  ponude Izvršitelja broj ____ od _____ 2020. koja je u navedenom postupku nabave odabrana kao najpovoljnija i projektnog zadatka, koji se prilaže ovom ugovoru. 
Članak 2.
Predmet ovog ugovora su usluge stručnjaka za identifikaciju projekata i shema/analize stanja na području urbane aglomeracije Osijek sukladno projektnom zadatku. 
Izvršitelj analize i identifikacije projekata dužan je ostvariti komunikaciju s jedinicama lokalnih samouprava s područja urbane aglomeracije Osijek, radnim skupinama, njihovim nositeljima  i svima onima koji su potrebni prilikom izrade ovog dokumenta.
Članak 3.
Ugovorne strane suglasne su da ukupna cijena usluga iz čl. 2. ovog ugovora izražena u kunama iznosi  
	_______________
	kuna

	+ PDV 25%
	_______________
	kuna

	Ukupno:
	_______________
	kuna


	                                                (slovima: _____________________)


Navedena cijena je nepromjenjiva do izvršenja ovoga ugovora u cijelosti.
Članak 4.
Krajnji rok za izradu predmetne dokumentacije i izvršenje svih usluga je 12 mjeseci od dana potpisa ovoga ugovora. Dan izvršenja ugovornih obveza smatra se dan primopredaje predmetne dokumentacije o čemu će se sastavit primopredajni zapisnik.
Ukoliko krivnjom Izvršitelja dođe do prekoračenja ugovorenog roka izvršenja usluga Naručitelj ima pravo od Izvršitelja naplatiti ugovornu kaznu za prekoračenje roka te naknadu štete nastale zbog neurednog izvršenja preuzetih obveza.
Ukoliko krivnjom Izvršitelja dođe do prekoračenja ugovorenog roka ispunjenja obveze Naručitelj ima pravo od Izvršitelja naplatiti ugovorenu kaznu u visini 0,5% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti usluga.
Ukoliko ugovorna kazna dostigne maksimalni iznos ugovorene kazne Naručitelj ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluga.
U slučaju ponovnog kašnjenja s izvršenjem usluge kod novo određenog roka isporuke primjenjuju se odredbe o ugovornoj kazni, raskidu ugovora i naplati jamstva za uredno izvršenje ugovora.
Izvršitelj je odgovoran za pridržavanje ugovorenog roka, zakonito i stručno obavljanje usluga.
Stručna osoba Naručitelja zadužena za praćenje i realizaciju ugovora je Stela Geršić.
Praćenje ugovora obuhvaća praćenje rokova izvršenja, praćenje financijske realizacije ugovora, praćenje ugovorenih i nabavljenih količina, pribavljanje instrumenata osiguranja, obračun ugovorne kazne i sl.
Članak 5.
Naručitelj će izvršene usluge platiti temeljem računa ispostavljenog po izvršenju pojedine faze usluge kako su iste definirane točkom 2. Projektnog zadatka i prema stavkama troškovnika 
Plaćanje će se vršiti na žiro račun odabranog ponuditelja u roku do 30 dana od dana primitka urednog računa.
Izvršitelj je obavezan izdati, a naručitelj zaprimiti i obraditi te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Naručitelj ima pravo prigovora na račun ako utvrdi nepravilnosti te pozvati Izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
U roku od 10 (deset) dana od dana potpisa ugovora Izvršitelj je obvezan dostaviti jamstvo za uredno ispunjenje ugovora za slučaj povrede ugovornih obveza. Jamstvo se dostavlja u obliku zadužnice ili bjanko zadužnice u iznosu od 10% vrijednosti ugovora bez PDV-a.
Nedostavljanje jamstva za uredno ispunjenje ugovora nakon proteka 10 (deset) dana od dana potpisa ugovora predstavlja razlog za trenutni raskid ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Sukladno članku 214. st. 4. Zakona o javnoj nabavi ponuditelj može umjesto zadužnice ili bjanko zadužnice kao jamstvo za uredno izvršenje ugovora uplatiti novčani polog u traženom iznosu na transakcijski račun Grada Osijeka.
Neiskorišteno jamstvo Naručitelj će vratiti Izvršitelju nakon uredno izvršenog Ugovora.
Članak 7.
Ukoliko se u toku izvršenja Ugovora utvrdi da Izvršitelj koristi podugovaratelja za kojeg nije dobio naknadnu suglasnost Naručitelja, Naručitelj će jednostrano raskinuti Ugovor i zatražiti naknadu štete koju je pretrpio zbog raskida Ugovora. [footnoteRef:1] [1:  Kada se dio ugovora o javnoj nabavi daje u podugovor, obvezni sastojci ugovora o javnoj nabavi su i:
   1. dio ugovora koji se daje u podugovor (predmet ili količina, vrijednost ili postotni udio)
   2. podaci o podugovaratelju (naziv ili tvrtka, sjedište, OIB i broj računa, zakonski zastupnici).

] 

Članak 9.
Izvršitelj se obvezuje na osobni dolazak stručnjaka kojega je zadužio za izvršenje usluga koje su predmet ovoga ugovora na redovite koordinacije sa stručnim timom Naručitelja na lokaciji Trg Vatroslava Lisinskog 1, Osijek. 
Izvršitelj se obvezuje osigurati i redovnu komunikaciju sa Naručiteljem elektronskim putem (elektroničkom poštom, telefonski, video pozivi i video konferencije i dr.). 
Članak 10.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.
Članak 11.
Ovaj ugovor načinjen je u 5 (pet) istovjetnih primjerka, od kojih 3 (tri) primjerka pripadaju Naručitelju, a  2 (dva) primjerka pripadaju Izvršitelju usluge.
Članak 12.
Ugovorne strane potpisom preuzimaju prava i obveze iz ovoga govora.

U Osijeku, dana ___________ 2020.g.

	ZA IZVRŠITELJA:
	ZA NARUČITELJA:

	
	Gradonačelnik:

	
	Ivan Vrkić, dipl.iur.



